**РЕШЕНИЕ № ПВ –48 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение (ИП)**: „„**Модернизация и внедряване на нови технологии в съществуваща кравеферма – увеличаване на капацитета от 2000 бр. крави на 3500 бр. крави”** и промяна на обстоятелство в ИП: “**Електроцентрала за производство на ел. енергия, произведена чрез индиректно използване на биомаса от растителни и животински субстанции с комбинирано производство на ел. енергия с увеличаване на присъединителната елмощност от 396 на 1499 КВт““**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: **в УПИ III, ІІ – 174, 1751 176, ..233, „Кравеферма“ , с. Поповица, Община „Садово“**

**Възложител:** **“** **“ЕЛИТ 95” ООД,**

**Характеристика на инвестиционното предложение /ИП/:**

Инвестиционното предложение предвижда преустройство на съществуваща кравеферма за 2000 бр. крави с цел увеличаване броя на отглежданите животни при осигуряване на изискуемите за този род дейност условия. Промяната на обстоятелство включва увеличаване на топлинната и електрическа мощности на нереализирана топлоенегийна инсталация, предмет на Решение за преценка необходимостта от ОВОС № ПВ- 92-ПР/2011г. Инвестиционното предложение, като цяло е за разширение на дейности, попадащи в приложение 2 от ЗООС.

Преустройството и новото строителство ще се извършат в рамките на съществуващ телеугоителен комплекс. Ще се използва наличната площадкова инфраструктура след изпълнение на необходимите връзки. Водоснабдяването ще се осъществи чрез наличен на площадката сондажен кладенец, съгласно условията на Разрешително за водовземане от подземни води чрез съществуващи водовземни съоръжения с № 31520242, издадено от БД ИБР Пловдив. Обектът разполага с място за временно съхранение на тор и обеззаразяване, съобразено с капацитета на животновъдния обект.

Инвестиционното предложение включва дейности, попадащи самостоятелно в обхвата на т.1, буква “д“ и т.3, буква“а“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС. Площадката на ИП не е в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000578 „Река Марица”, за опазване на природните местообитания и на дивата флора и фауна, приета с решение на Министерски съвет № 221/02.03.2007г. (ДВ бр. 21/2007г.). Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква значително отрицателно въздействие върху защитената зона.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Целта на модернизацията на кравефермата е да се преустроят съществуващите обори по начин, позволяващ прилагане на технологии за отглеждане на животните. При разработката на проекта се използват нови, съвременни технологии за този вид дейност, с цел чиста и здравословна околна среда. Леглата на кравите ще се бетонират и застелят с гумирани постелки, ще се промени разстановката на технологичното оборудване, ще се премахнат част от стените и др. Като резултат ще се увеличи капацитета на отглежданите в кравефермата животни от 2000 на 3500 броя крави.

За ИП „Изграждане на инсталация за биогаз и когенератор с електрическа мощност 300 кВт. и топлинна мощност 330 кВт.” в същия телеугоителен комплекс, е издадено Решение за преценка необходимостта от ОВОС № ПВ-92-ПР /2011г. с характер “да не се извършва ОВОС“. Във връзка с нарастналото количество на оборския тор, получен след увеличаване броя на отглежданите животни ще се извърши увеличаване на топлинната и електрическата мощности в бъдещата когенерационна централа – електрическа от 396 на 1499 КВт, топлинна – до 1860 КВт.

* Всички дейности по време на строителството и експлоатацията на обекта ще се осъществяват в границите на предвидената за реализация територия на телеугоителния комплекс.

● В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите, предмет на ИП ще се извършат в наличен телеугоителен комплекс - УПИ III, ІІ – 174, 1751 176, ..233, с. Поповица, Община „Садово“.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способност за асимилация на екосистемата в естествената околна среда**:

* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG00000578 „Река Марица” за опазване на природни местообитания и дивата флора и фауна.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 2502/22.04.2015г. РЗИ- Пловдиве определила, че не се очаква възникване на риск за човешкото здраве.

 **V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община „Садово“ и с. Поповица, както и засегнатото население чрез обява в общински сайт и на информационно табло. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 12.05.2015г.**

 *Директор на РИОСВ - Пловдив*